Diari Oficial de la Generalitat Valenciana


Sumari del DOGV 8019, del 11-04-2017 (2017/3086)

Desistiment de la licitació número 1/2017. Serveis de temporada en platges del terme municipal de Castelló de la Plana per a la temporada de 2017.
--------------------------------------------------------------------------------------------------------------------------------------------------

### Dades del document

Número de DOGV
:   8019

Data del DOGV
:   11-04-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/3086


Data del document
:   07-04-2017

Organisme emissor
:   Ajuntament de Castelló de la Plana

Tipus de document
:   Anunci

Anàlisi jurídica

 Descriptors 

:   * Castelló de la Plana
    * contracte administratiu

Desistiment de la licitació número 1/2017. Serveis de temporada en platges del terme municipal de Castelló de la Plana per a la temporada de 2017. [2017/3086]  
1. Entitat adjudicadora  
a) Organisme: Ajuntament de Castelló de la Plana.  
b) Dependència que tramita l'expedient: Negociat de Contractació de Serveis Públics.  
c) Obtenció de documentació:  
1) Dependència: Negociat de Contractació de Serveis Públics.  
2) Domicili: plaça Major, número 1, 1a planta.  
3) Localitat i codi postal: Castelló de la Plana 12232.  
4) Teléfono: 016 335 482.  
5) Fax: 789 626 993.  
6) Correu electrònic: vapufwtaekdnfvyo@pjywipro.by  
7) Adreça d'internet del perfil de contractant: www.castello.es  
d) Número d'expedient: 1/2017.  
  
2. Objecte del contracte   
a) Tipus de contracte: administratiu especial.  
b) Descripció: explotació indirecta de serveis de temporada: 3 berenadors, 1 quiosc de premsa i gelats, 5 zones per a la instal·lació d'hamaques i ombrel·les (1 amb possibilitat de lloguer de patins),1 lloc d'embarcacions amb motor.  
c) Lloc d'execució/lliurament: Castelló de la Plana.  
d) Termini de duració: del 13 d'abril al 30 de setembre de 2017.  
e) Admissió de pròrroga: possibilitat de pròrroga per a la temporada 2018.  
f) CPV (referència de nomenclatura): 92332000-7 (serveis de platja).  
  
3. Resolució del desistiment  
Mitjançant un acord de la Junta de Govern Local, de data 3 de març de 2017, es va aprovar la contractació, per procediment d'urgència, de l'explotació dels serveis de temporada en platges de Castelló per a la temporada de 2017, així com els plecs de clàusules administratives particulars i de prescripcions tècniques reguladors de la contractació.  
  
Constitueix l'objecte de l'esmentat contracte l'explotació dels esmentats serveis de temporada en platges, entenent-se per temporada la compresa entre el 13 d'abril i el 30 de setembre de 2017, ambdós inclosos, segons consta en la clàusula 3a dels plecs que regeixen la contractació.  
L'anunci de licitació va ser publicat en el Butlletí Oficial de la Província de Castelló número 28, de data 7 de març de 2017, en el Diari Oficial de la Comunitat Valenciana número 7996, de data 9 de març de 2017, i en el perfil de contractant.  
Donades les dates en què ens trobem, atesos els terminis que estableix la llei per a la licitació, adjudicació i formalització del contracte (encara que estiguen reduïts a la meitat) i no havent-se omplit la major part dels tràmits preceptius que regula la llei, resulta impossible que els contractes puguen entrar en vigor el 13 d'abril de 2017, data prevista en els plecs perquè s'inicie la temporada.  
Tot això determina la impossibilitat de complir amb un dels elements essencials de la contractació, com és el seu termini d'execució.  
Mitjançant un acord de la Junta de Govern Local, de data 31 de març de 2017, s'acorda:  
1r Desistir del procediment d'adjudicació del contracte d'explotació dels serveis de temporada en platges del terme municipal de Castelló de la Plana per a la temporada de 2017, l'inici del qual es preveia per al 13 d'abril de 2017 coincidint amb Setmana Santa, aprovat per la Junta de Govern Local, en sessió de data 3 de març de 2017, per les raons exposades.  
2n Notificar als licitadors concurrents el present acord, publicar-lo en el Butlletí Oficial de la Província de Castelló, en el Diari Oficial de la Comunitat Valenciana i en el perfil de contractant i tornar als licitadors les proposicions presentades amb motiu de la licitació que és objecte de desistiment.  
  
4. Interposició de recursos  
Contra el present desistiment, que posa fi a la via administrativa, es pot interposar el recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, reguladora de les bases del règim local, modificada per les lleis 11/1999 i 57/2003 i 123 i següents de la Llei 39/2015, d'1 d'octubre, del procediment administratiu comú de les administracions públiques) o, alternativament, recurs contenciós administratiu davant del Jutjat Contenciós Administratiu de Castelló en el termini de dos mesos (art. 52 de la Llei 7/1985, de 2 d'abril, reguladora de les bases de règim local, modificada per lleis 11/1999 i 57/2003 i 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa, modificada per Llei orgànica 19/2003, de 23 de desembre).  
  
  
Castelló de la Plana, 7 d'abril de 2017.- La cap de Secció de Patrimoni i Contractació: Pilar Simó Serra.